เจ้าชายวิลเลียมรับสั่ง การประสูติของพระโอรสองค์ใหม่ 
ทรงมีความสุขมากๆ เป็นครั้งที่3แล้วไม่มีอะไรต้องกังวล,Its a boy ข้อความที่สื่ออังกฤษและสื่อต่างชาติเผยแพร่ไปทั่วโลก เมื่อ แคทเธอรีน ดัชเชสแห่งเคมบริดจ์ พระชายา เจ้าชายวิลเลียม ดยุกแห่งเคมบริดจ์ ทรงมีพระประสูติกาลพระโอรส ซึ่งเป็นทายาทองค์ที่ 3 เมื่อวันที่ 23 เม.ย. ที่ผ่านมา หลังจากดัชเชสแห่งเคมบริดจ์ ได้เสด็จเข้าโรงพยาบาลเซนต์แมรี่ อาคารลินโด้ ก่อน 6 โมงเช้าของวันที่ 23 เม.ย. ตามเวลาท้องถิ่น และได้มี พระประสูติกาลพระโอรสในเวลา 11.01 น. โดยเจ้าชายวิลเลียม คอยเป็นกำลังใจอยู่ข้างๆพระชายาโดยตลอด,จากนั้นเวลา 13.02 น. สำนักพระราชวังบั๊กกิ้งแฮม ได้ออกแถลงการณ์พร้อมนำประกาศมาตั้งที่หน้าพระราชวังบั๊กกิ้งแฮมว่า ดัชเชสแห่งเคมบริดจ์ ได้มีพระประสูติกาลพระโอรสอย่างปลอดภัย และทั้งสองพระองค์ มีสุขภาพแข็งแรงดี ขณะที่สำนักพระราชวังเคนซิงตัน ได้ออกแถลงการณ์ข่าวดีนี้เช่นกัน พร้อมบอกด้วยว่า พระโอรสมีน้ำหนัก 8 ปอนด์ 7 ออนซ์ หรือประมาณ 3.8 กิโลกรัม และดัชเชสแห่งเคมบริดจ์ ขอขอบคุณเจ้าหน้าที่ของโรงพยาบาลทุกคนที่ให้การดูแลพระองค์และพระโอรสเป็นอย่างดี พร้อมกันนี้ยังกล่าวอีกว่า สมเด็จพระบรมราชินีเอลิซาเบธ ที่ 2, เจ้าชายฟิลิป ดยุกแห่งเอดินเบอระ, เจ้าฟ้าชายชาร์ลส์ มกุฎราชกุมาร และดัชเชสแห่งคอร์นวอลล์, เจ้าชายแฮร์รี่ และสมาชิกในราชวงศ์ ทรงรับทราบข่าวดีนี้และทรงมีความยินดีเป็นอย่างยิ่ง รวมทั้งสมาชิกครอบครัวมิดเดิลตัน ด้วยเช่นเดียวกัน,ข่าวดีนี้ทำให้ประชาชนชาวอังกฤษ รวมทั้งช่างภาพและนักข่าวจำนวนมากต่างมารวมตัวกันที่ด้านหน้าอาคารลินโด้ เพื่อรอเก็บภาพประวัติศาสตร์ ซึ่งในช่วงเวลา 16.21 น.ของวันเดียวกันตามเวลาในท้องถิ่น เจ้าชายวิลเลียม ได้เสด็จออกจากโรงพยาบาล ด้วยพระพักตร์ที่เต็มไปด้วยรอยยิ้มแห่งความสุข และรับสั่งกับนักข่าวที่เฝ้ารอว่า ไปไม่นาน โดยเจ้าชายวิลเลียมได้เสด็จ,กลับมาในเวลา 16.45 น. พร้อมกับทรงพาเจ้าชายจอร์จ ในชุดนักเรียน กับเจ้าหญิงชาร์ลอตต์ ที่ได้เป็น big brother และ big sister มาทรงเยี่ยมพระอนุชาองค์น้อยที่โรงพยาบาลด้วย,ระหว่างที่เจ้าชายวิลเลียม ทรงจูงพระโอรสองค์โต และเจ้าหญิงชาร์ลอตต์ ในวัย 2 ชันษา มาที่โรงพยาบาล ได้สร้างความประทับใจแก่ผู้มาเฝ้ารอ โดยเจ้าหญิงชาร์ลอตต์หันมาโบกมือทักทายอย่างน่ารัก ขณะที่ พี่ใหญ่ เจ้าชายจอร์จ ยังมีอาการเขินอาย ก่อนเวลา 18.00 น. เจ้าชายวิลเลียม ได้พาพระชายาและพระโอรสองค์น้อย เสด็จออกจากโรงพยาบาล กลับไปประทับพักฟื้นที่พระราชวังเคนซิงตัน โดยเจ้าหญิงเคทได้เสด็จออกมาในชุดกระโปรงสีแดง ทรงอุ้มพระโอรสออกมาด้วยพระพักตร์แจ่มใส เต็มไปด้วยรอยยิ้ม เพื่อให้ช่างภาพได้เก็บภาพที่ด้านหน้าโรงพยาบาล ก่อนที่จะกลับเข้าไปในโรงพยาบาลอีกครั้ง เพื่อนำพระโอรสประทับนอนในกระบะสำหรับทารกให้เรียบร้อย,โดยเจ้าชายวิลเลียมทรงขับรถพาพระชายาและพระโอรสองค์ใหม่ออกจากโรงพยาบาลด้วยพระองค์เอง และได้รับสั่งอย่างอารมณ์ดีกับเหล่านักข่าวช่างภาพว่า ทรงมีความสุขมากๆ และขอบคุณทุกคน นี่เป็นครั้งที่ 3 แล้วไม่มีอะไรต้องกังวล และครั้งนี้เราไม่ได้ทำให้พวกคุณต้องรอนาน,สำหรับพระโอรสองค์ใหม่นี้ ทรงเป็นพระปนัดดาองค์ที่ 6 ของสมเด็จพระบรมราชินีเอลิซาเบธ ที่ 2 และทรงเป็นรัชทายาทสืบสันตติวงศ์ ลำดับที่ 5 ต่อจากเจ้าหญิงชาร์ลอตต์ ส่วนพระนามนั้นคาดว่าคงจะตั้งในอีกไม่นาน โดยต่างคาดเดากัน มีทั้ง อาร์เธอร์, อัลเบิร์ต, ฟิลิป, เฟรเดอริค และเจมส์.
Its a boy ข้อความที่สื่ออังกฤษและสื่อต่างชาติเผยแพร่ไปทั่วโลก เมื่อ แคทเธอรีน ดัชเชสแห่งเคมบริดจ์ พระชายา เจ้าชายวิลเลียม ดยุกแห่งเคมบริดจ์
เจ้าชายวิลเลียม,พระโอรสองค์ใหม่,พระประสูติกาลพระโอรส,ทายาทองค์ที่ 3,อังกฤษ